Rutger Oelsen Hauer ([ˈrɵtxər ˈulsə(n) ˈɦʌuər]; 23 Januarie 1944 – 19 Julie 2019) was 'n Nederlandse akteur, skrywer en omgewingsaktivis wat in 1981 en 1982 internasionale bekendheid verwerf het met sy hoofrolle in die Amerikaanse rolprente Nighthawks (as terroris Reinhardt Heymar Wulfgar) en Blade Runner (as gedoemde "replikant"). Hauer het in sy langdurige loopbaan in Nederlandse en Engelsmedium-rolprente opgetree. Sy debuut as akteur het hy reeds op vyfjarige leeftyd in die Sophokles-tragedie Ajax gemaak waar hy die rol van Eurysakes vertolk het. Sy eerste groot sukses het hy met die Nederlandse televisiereeks Floris behaal. Hauer beywer hom vir maatskaplike kwessies soos Vigs en het die Rutger Hauer Starfish Association, 'n Vigs-bewussynsorganisasie, in die lewe geroep. Alle inkomste uit sy outobiografie All Those Moments: Stories of Heroes, Villains, Replicants, and Blade Runners, wat Rutger Hauer saam met die Amerikaanse outeur en aktivis Patrick Quinlan geskryf en in 2007 gepubliseer het, skenk die akteur aan dié organisasie. www.rutgerhauer.org: Biography. Besoek op 16 Mei 2017[dooie skakel] rutgerhauer.org: Rutger Hauer Starfish Association.